CELEX: 62014CA0141
Language: sl
Date: 2016-01-14 00:00:00
Title: Zadeva C-141/14: Sodba Sodišča (tretji senat) z dne 14. januarja 2016 – Evropska komisija/Republika Bolgarija (Neizpolnitev obveznosti države — Direktiva 2009/147/ES — Ohranjanje prostoživečih ptic — Območji posebnega varstva Kaliakra in Belite skali — Direktiva 92/43/EGS — Varstvo naravnih habitatov in prostoživečih vrst — Območje, pomembno za Skupnost, Kompleks Kaliakra — Direktiva 2011/92/EU — Presoja vplivov nekaterih projektov na okolje — Možnost uporabe ratione temporis režima varstva — Poslabšanje stanja naravnih habitatov in habitatov vrst ter vznemirjanje vrst — Vetrna energija — Turizem)

14.3.2016   
            
            
               SL
            
            
               Uradni list Evropske unije
            
            
               C 98/4
            
         Sodba Sodišča (tretji senat) z dne 14. januarja 2016 – Evropska komisija/Republika Bolgarija
   (Zadeva C-141/14) (1)
   
   ((Neizpolnitev obveznosti države - Direktiva 2009/147/ES - Ohranjanje prostoživečih ptic - Območji posebnega varstva Kaliakra in Belite skali - Direktiva 92/43/EGS - Varstvo naravnih habitatov in prostoživečih vrst - Območje, pomembno za Skupnost, Kompleks Kaliakra - Direktiva 2011/92/EU - Presoja vplivov nekaterih projektov na okolje - Možnost uporabe ratione temporis režima varstva - Poslabšanje stanja naravnih habitatov in habitatov vrst ter vznemirjanje vrst - Vetrna energija - Turizem))
   (2016/C 098/04)
   Jezik postopka: bolgarščina
   
      Stranki
   
   
      Tožeča stranka: Evropska komisija (zastopniki: E. White, C. Hermes in P. Mihaylova, agenti)
   
      Tožena stranka: Republika Bolgarija (zastopnika: E. Petranova in D. Drambozova, agenta)
   
      Izrek
   
   
               1.
            
            
               Republika Bolgarija:
               
                           —
                        
                        
                           s tem, da območij, ki so pomembna za ohranjanje ptic, ni v celoti vključila v posebno območje varstva, ki pokriva regijo Kaliakra, ozemelj, ki so glede na število in velikost najprimernejša za ohranjanje, prvič, vrst iz Priloge I k Direktivi 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic, ter, drugič, redno pojavljajočih se selitvenih vrst, ki niso navedene v tej prilogi, na geografskem območju morja in kopnega, kjer se uporablja ta direktiva, ni razvrstila kot posebno območje varstva, zaradi česar ta država članica ni izpolnila obveznosti iz člena 4(1) in (2) navedene direktive;
                        
                     
                           —
                        
                        
                           s tem, da je odobrila izvedbo projektov „AES Geo Energy“, „Disib“ in „Longman Investment“ na ozemlju območja Kaliakra, ki je pomembno za ohranjanje ptic, ki ni bilo razvrščeno kot posebno območje varstva, kljub temu, da bi moralo biti, ni izpolnila obveznosti iz člena 4(4) Direktive 2009/147;
                        
                     
                           —
                        
                        
                           s tem, da je odobrila izvedbo projektov „Kaliakra Wind Power“, „EVN Enertrag Kavarna“, „Vertikal – Petkov & Cie“ in „Thracian Cliffs Golf & Spa Resort“ na ozemlju posebnih območij varstva Kaliakra in Belite skali, ni izpolnila obveznosti iz člena 6(2) Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst;
                        
                     
                           —
                        
                        
                           s tem, da prvič, ni pravilno presodila kumulativnih učinkov projektov „Windtech“, „Brestiom“, „Eco Energy“ in „Longman Investment“ na ozemlju območja Kaliakra, ki je pomembno za ohranjanje ptic in ki ni bilo razvrščeno kot posebno območje varstva, čeprav bi moralo biti, in drugič, da je kljub temu odobrila izvajanje projekta vetrnih elektrarn „Longman investment“, ni izpolnila obveznosti iz člena 4(2) in (3) Direktive 2011/92/EU Evropskega parlamenta in Sveta z dne 13. decembra 2011 o presoji vplivov nekaterih javnih in zasebnih projektov na okolje in Priloge III, točka 1(b), k tej direktivi na eni strani in iz člena 2(1) te direktive na drugi strani.
                        
                     
         
               2.
            
            
               V preostalem se tožba zavrne.
            
         
               3.
            
            
               Republiki Bolgariji se naloži plačilo stroškov.
            
         
      (1)  UL C 159, 26.5.2014.